

Република Србија

ГРАД ВРАЊЕ

ПРИРЕМЕНИ ОРГАН ГРАДА ВРАЊА

Број: 06-267/2023-10

Датум:08.12.2023. год.

##  На основу чл. 39 став 1. Закона о смањењу ризика од катастрофа и управљању ванредним ситуацијама („Сл. гласник РС“, бр. 87/2018), члана 20. став 1. тачка 8. и члана 44. Закона о локалној самоуправи ( „Сл. гласник РС“, број 111/2009,82/2011 и 93/2012) и члана 57. став 1. тачка 14. Статута града Врања („Службени гласник града Врања“, број 37/18) а на основу закључка Градског штаба за ванредне ситуације број: 217-7-1/23, одржане дана 07.12.2023. године, у вези са ситуацијом насталом због великих снежних падавина и члана 11. став 4. и члана 25. Пословника привременог органа („Службени гласник града Врања“,број: 21/23), Привремени орган града Врања на седници одржаној 08.12. 2023. године, донео је

**ОДЛУКУ**

 **о укидању ванредне ситуације на делу територије града Врања**

1. Укида се ванредна ситуација на делу територије града Врања и Градске општине Врањска Бања, која је проглашена због елементарне непогоде проузроковане великим снежним падавинама и то на следећим деловима територије: Пољаница(МЗ Власе, МЗ Големо Село, МЗ Дреновац), Барелић(МЗ Барелић), Крива Феја(МЗ Крива Феја), МЗ Првонек, МЗ Глог и МЗ Сливница, Одлуком председника Привременог органа града Врања бр.06-256/2023-10 од 27.11.2023. године, јер су на наведеном делу територије престали разлози њеног проглашења.

2. О спровођењу ове одлуке стараће се Градски штаб за ванредне ситуације града Врања у складу са чланом 43. и чланом 44. Закона о смањењу ризика од катастрофа и управљању ванредним ситуацијама („Сл. гласник РС“, број 87/2018).

3. Ову Одлуку доставити Окружном штабу Пчињског управног округа, Републичком штабу за ванредне ситуације-Сектору за ванредне ситуације, Одељењу за ВС у Врању, јавним предузећима, установама и другим учесницима у спровођењу мера заштите и спасавања.

4. Ова Одлука ступа на снагу даном доношења и објавиће се у Службеном гласнику града Врања.

**ПРИВРЕМЕНИ ОРГАН ГРАДА ВРАЊА,**

**број: 06-267/2023-10, дана: 08.12.2023. године**

 **ПРЕДСЕДНИК,**

 **др Слободан Миленковић**